Avstraliyaning “Simbio” yovvoyi tabiat parkidagi Chori laqabli qizil pandaga 16 yoshga to‘lishi munosabati bilan tort hadya qilishdi. Sovg‘aning berishiga bag‘ishlangan rolik parkning YouTube’dagi kanalida e’lon qilindi. Chori uchun maxsus tort u yaxshi ko‘radigan mevalardan tayyorlangan bo‘lib, yosh bambuk butoqlari bilan bezatilgan. Qizil panda “Simbio”ga olti yillar muqaddam keltirilgan edi. U qisqa vaqt ichida park “yulduz”laridan biriga aylandi. Zoobog‘dagilarning aytishicha, Chori muntazam ravishda interaktiv ta’limiy dasturlarda qatnashib keladi. Insonlar yoshi bilan solishtirilganda, Chori taxminan 64 bahorni qarshi olgan.